Almuevennen, 1843-07-01
Kjøbenhavns Amtsraad. Aar 1843 Fredagen den 20de Januar Formiddag Kl. 11 samledes Kjøbenhavns Amtsraad paa Stiftamthuset. Foruden Formanden, Stiftamtmand Grev Knuth, vare tilstede Dhrr. Provst Boisen, Sædegaardseieren Proprietair Thalbitzer, samt Sogneforstanderskabernes valgte Delegerede, Dhrr. Kammerraad Drewsen, Etatsraad Povelsen, Eieren af Nødeveirmøllekro Zach. Jacobsen og Overretsprocurator Balthazar Christensen. Kun Sædegaardseieren Hr. Kalko til Bernstorff var ikke mødt, men havde anmeldt, at han med Hensyn til sin Afhændelse af Bernstorff maatte ønske at udtræde af Naadet. Denne Udtrædelse bifaldtes i Overensstemmelse med Communalanordningens § 29 in fine efr. § 10 enstemmig, ligesom ogsaa at Formanden paa Raadets forventede Approbation allerede i hans Sted og til dette Møde havde indkaldt Sædegaardseiernes Supplant, Grev Schulin til Frederiksdal, i Overensstemmelse med Communalanordningens § 30. Hr. Balthazar Christensen overtog efter Anmodning Protocollens Førelse. Nærværende Møde var extraordinairt sammenkaldt af Formanden paa Grund af et desangaaende til ham indgivet skriftligt Forlangende, om et saadant Mødes Afholdelse i Løbet af de første otte Dage i indeværende Maaned, for at entledige Ordningen af Forretningsgangen og de resterende Sager, navnlig Veiregulativsagen. Dette Forlangende var dateret Strandmøllen den 14de December 1842, og underskrevet af Dhrr. Boisen, Thalbitzer, Drewsen, Povelsen, Jacobsen, og Balthazar Christensen. Paa bemærkning om, at Communalanordningens § 31 udtrykkelig anordner, at Formanden altid bør sammenkalde Raadet, "naar i det Mindste det halve Antal af Raadets Medlemmer forlanger det, og at Medlemmerne, som i dette Tilfælde havde begjært et extraordinairt Møde afholdt, havde forventet samme tidligere foranstaltet i Overensstemmelse med Begjæringen, erindrede Formanden, at han ikke saa tidlig havde kunnet faae tilendebragt den for ham fornødne for reløbige Bearbeidelse af Sagerne, og at han kun under denne Forudsætning kunde erkjende Pluralitetens Forlangende beføiet til fra hans Side at vorde efterkommet til nogen bestemt Dag. Raadet maatte for Principets og Conseqvensernes Skyld i Overeensstemmelse med den citerede § 31 paastaae dets Pluralitet ubetinget berettiget til paa Forlangende at faae Møde afholdt til en opgiven Tid, og Raadets nye Medlem for Sædegaardseierclassen, Grev Schulin, som nu var kommet tilstede og havde indtaget sit Sæde, maatte aldeles tiltræde denne Naadets Anskuelse. Da Formanden imidlertid vedblev sin Vægring imod at erkjende eller underkaste sig denne Forstaaelse af § 31, vedtoges det at indstille Qvæstionen til det kongl. danske Cancellies Resolution og derunder navnlig, om ikke Pluralitetens Ret endog maatte strække sig til at faae Mødet afholdt paa en vis bestemt forud opgiven Dag. Man gik dernæst over til at discutere, hvorledes en hensigtsmæssigere Forretningsgang og Orden bedst kunde indrettes, da det forløbne Aars Erfaring efter samme Pluralitets Formening noksom havde lært, hvor lidet og møisommeligt Raadets Forretninger vare blevne fremmede. Raadets Medlem, Etatsraad Povelsen, forelagde Raadet sin Betænkning herover i et af ham udarbeidet Udkast for Forretningsordenen, hvilket Udkast efter punct vis Discussion enstemmig antoges i samtlige dets 9 Poster med Undtagelse af 3die Post, i Overensstemmelse med hvilken det øvrige Raad, paa Formanden nær, vedtog, at for Eftertiden en ny særskilt Protocol skulde føres over Debatterne eller Discussionerne og Forhandlingerne i Raadet, medens derimod den nærværende Hovedforhandlingsprotocol, der efter Anordningens §31 in sine vedblivende vil være at føre af det Medlem, som hver Gang af Raadet dertil udnævnes, og at underskrive af alle tilstedeværende Medlemmer, kunde være at føre saaledes, at Rumer og korteligt Jndhold af hver Sag, der skal behandles, for hvert Møde indskrives paa det brækkede Foliums første Spalte, og den Resolution, som endelig tages derefter i selve Mødet, vedtegnes afdet dertil valgte Raadsmedlem, der saaledes ikke som hidtil unddrages eller vanskeliggjøres sin Ret og Pligt til Deeltagelse i selve Discussionen, og heller ikke væsenlig vil forlænge eller opholde denne ved sin Protocolføring. Atter heri dissentierede imidlertid Formanden og erklærede at maatte ifølge sin Myndighed efter Anordningen – fr. § 33 in fine – suspendere denne Bestemmelse som ulovhjemlet. Forsaavidt vil altsaa det vedtagne Udkast ikke kunne træde i Kraft, forinden høiere Resolution indløber, hvorom Formanden har at gjøre den fornødne Jndstilling til det danske Cancelli. Udkastets 9 Poster lyde saaledes: 1) Da de Amtsraadet vedkommende Sager ere forskjellige fra dem, der vedkomme Raadets Formand, som Statens Embedsmand, maae førstnævnte Sager holdes afsondrede fra de sidstnævnte og opbevares i et særskilt Archiv.